S-208/2016

Mál þetta, sem þingfest var 24. nóvember sl., og dómtekið fimmtudaginn 15. desember sl., er höfðað með ákæru lögreglustjórans á Suðurlandi þann 18. október sl., á hendur X og S-kk-þgf B-kk-þgf S-kk-þgf, til heimilis að Laugavegi 157, Reykjavík,

„fyrir fíkniefnalagabrot og brot á lögum um fullnustu refsinga:

með því að hafa aðfaranótt föstudagsins 24. júní 2016 í samverknaði á bifreiðastæði við [...] á Selfossi, haft í vörslu sinni 5,25 g af amfetamíni, samtals 78 MDMA töflur, og LSD á pappír sem hafði verið skorin niður í 25 einingar, en umrædd fíkniefni hugðust ákærðu fela undir bifreiðinni SZ-M28 sem var í eigu starfsmanna fangelsins [sic] á Litla Hrauni og þannig smygla fíkniefnunum inn til ótilgreinds fanga í fangelsinu.

Teljast brot ákærðu varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og 2. mgr. sbr. 1. mgr. 99. gr. laga um fullnustu refsinga nr. 15, 2016 sbr. a. liður. 1. mgr. 69. gr. sömu laga.

Þess er krafist að ákærðu verði dæmdir til refsingar og til að sæta upptöku á framangreindum fíkniefnum (efnaskrár lögreglu nr. 32787 & 32789) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.“

Ákærði S-kk-nf B-kk-nf mætti við fyrirtöku málsins þann 15. desember sl., ásamt P-kk-þgf K-kk-þgf hdl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Meðákærði, X, hefur neitað sök í málinu og var hans þáttur klofinn frá máli þessu í mál nr. S-328/2016, sem bíður aðalmeðferðar. Varðar mál þetta því eingöngu þátt ákærða S-kk-ef B-kk-ef.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með þátt ákærða í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði á ákærði nokkurn sakaferil að baki. Á árinu 2009 var ákærða í þrígang gerð sekt vegna fíkniefnalagabrota. Þann 15. maí 2012 var ákærða gerð sekt vegna umferðarlagabrots, auk þess sem hann var sviptur ökurétti. Þann 4. september 2013 var ákærði fundinn sekur um frelsissviptingu og rán, og honum gert að sæta fangelsi í sextán mánuði. Þá var ákærði þann 6. desember sama ár fundinn sekur um fíkniefnalagabrot, en honum ekki gerð sérstök refsing. Þann 21. janúar 2015, var ákærða gerð sekt fyrir fíkniefnalagabrot og umferðarlagabrot, auk þess sem hann var sviptur ökurétti. Þann 18. mars 2016 var ákærði fundinn sekur um nytjastuld, fíkniefnalagabrot, umferðarlagabrot og vopnalagabrot, og honum gert að sæta fangelsi í sjö mánuði. Loks var ákærði þann 27. september sl., fundinn sekur um umferðarlagabrot, þjófnað, vopnalagabrot og fíkniefnalagabrot. Var honum gert að sæta fangelsi í tvo mánuði og hann sviptur ökurétti. Brot það sem ákærði er nú fundinn sekur um er framið fyrir uppkvaðningu síðastgreinds dóms og verður ákærða því nú dæmdur hegningarauki, skv. 78. gr. almennra hegningarlaga.

Refsing ákærða er hæfilega ákveðin fangelsi í 30 daga. Að virtum sakaferli ákærða þykja ekki efni til að skilorðsbinda refsinguna.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar. Samkvæmt framlögðu yfirliti lögreglu nemur sakarkostnaður samtals 669.631 kr. Að teknu tilliti til 2. mgr. 219. gr. framangreindra laga þykir rétt að ákærði S-kk-nf B-kk-nf greiði 639.375 kr., af framangreindum kostnaði. Þá skal ákærði greiða þóknun skipaðs verjanda síns, sem er hæfilega ákveðin 182.900 kr., að teknu tilliti til virðisaukaskatts og ferðakostnað verjanda sem nemur 13.200 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, S-kk-nf B-kk-nf S-kk-nf, sæti fangelsi í 30 daga.

Gerð eru upptæk 5,25 g af amfetamíni, 78 MDMA töflur og LSD á pappír, 25 einingar, sbr. efnaskrá lögreglu nr. 32787 & 32789.

Ákærði greiði sakarkostnað samtals 835.475 krónur, þar af þóknun skipaðs verjanda síns, P-kk-ef K-kk-ef hdl., 182.900 krónur, að teknu tilliti til virðisaukaskatts og ferðakostnað verjanda, 13.200 krónur.

S-kvk-nf I-kvk-nf.